《摸鱼子 春渚烟帆图，为潘榕皋先生赋》
清代·戴延介

遍青山、画眉声里，欹斜帆叶吹到。年年暮雨吴船曲，输与者边斜照。

歌窈窕。对如画人儿，依约小红小。低吟侧帽。正酒被香销，诗襟雪浣，吹竹谱新稿。

乌逢底，钿盒镜奁开晓。听风听水都好。闲鸥懒作双栖梦，值得鸳鸯一笑。

添懊恼，算如此、江山只合烟波老。底须归早。想渔具因缘，笛床消息，不羡五湖棹。

作者简介：戴延介字受滋，号竹友，安徽休宁籍， 寄居吴门（今江苏苏州）。官卮部郎中。写兰竹，神韵超逸，书学黄坚，以意趣胜。著《银藤花馆词》。